Oficiālais Vēstnesis L 033 , 02/02/2002 Lpp. 0031 - 0034



Komisijas lēmums (2002. gada 1. februāris), ar ko paredz īpašus nosacījumus attiecībā uz zvaigžņainā anīsa ievešanu no trešām valstīm (izziņots ar dokumenta numuru C (2002) 379) (Dokuments attiecas uz EEZ) (2002/75/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 14. jūnija Direktīvu 93/43/EEK par pārtikas produktu higiēnu [1], un jo īpaši tās 10. panta 1. punktu, tā kā: (1) Zvaigžņainais anīss (Illicium verum), kas pazīstams arī kā īstā ilīcija, ir derīgs cilvēku uzturam, un to plaši lieto pārtikas produktos. (2) Zvaigžņainā anīsa botāniskā šķirne, kas pazīstama kā indīgā ilīcija (Illicium anisatum, zināma arī kā Illicium religiosum, Illicium japonicum, shikimmi and skimmi), ir zinātniski atzīta kā ļoti indīga un tādēļ nav derīga cilvēku uzturam. (3) Zvaigžņainā anīsa sūtījumu analīzes no dažām trešām valstīm ir arī atklājušas indīgās ilīcijas klātbūtni, ar indīgās ilīcijas klātbūtni saista dažus gadījumus, kad notikusi saindēšanās ar pārtiku Kopienā. (4) Tāpēc dažās trešās valstīs pastāv higiēnas problēma, kas rada nopietnus draudus sabiedrības veselībai Kopienā, un Kopienas līmenī jāpieņem aizsardzības pasākumi. (5) Zvaigžņainais anīss, kas ir ievests no trešām valstīm un ir paredzēts cilvēku uzturam vai izmantojams kā pārtikas produktu sastāvdaļa, nedrīkst saturēt indīgo ilīciju. (6) Kompetentajām iestādēm trešās valstīs jānodrošina dokumentārs pierādījums, ko pievieno katram zvaigžņainā anīsa sūtījumam no šīm valstīm, apstiprinot, ka produkts sastāv tikai no zvaigžņainā anīsa un tajā nav indīgās ilīcijas. (7) Tādēļ sabiedrības veselības aizsardzības interesēs Kopienā ievestiem zvaigžņainā anīsa sūtījumiem, ko ir paredzēts lietot cilvēku uzturā vai izmantot kā pārtikas sastāvdaļas, pirms tos laiž brīvā apgrozībā, nejauši izvēlētiem paraugiem jāveic pārbaudes un analīzes; tā paša iemesla dēļ ir jākontrolē arī produkti, kas jau ir laisti tirgū. (8) ņemot vērā to, ka šajā lēmumā paredzētie pasākumi būtiski ietekmētu kontrolei atvēlētos dalībvalstu līdzekļus, šo pasākumu rezultāti pēc īsa laika jānovērtē un vajadzības gadījumā pasākumos jāveic izmaiņas. (9) 2001. gada 18. decembrī notikušas apspriedes ar dalībvalstīm par šajā lēmumā paredzētajiem pasākumiem saskaņā ar Direktīvas 93/43/EEK 10. panta 3. punktu, IR PIEŅĒMUSI ŠO LĒMUMU. 1. pants 1. Dalībvalstis var atļaut ievest zvaigžņaino anīsu (Illicium verum) ar KN kodu 09091000 no trešām valstīm, ja to paredzēts izmantot cilvēku uzturā vai kā pārtikas produktu sastāvdaļu, ja: a) katram sūtījumam ir pievienots ziņojums par oficiālās paraugu ņemšanas un oficiālo analīžu rezultātiem, kā arī sertifikāta oriģināls, kas atbilst I pielikumā norādītajam paraugam, un tas ir aizpildīts, parakstīts un to ir pārbaudījušas eksportētājas trešās valsts kompetentās iestādes, apliecinot, ka sūtījums nesatur indīgo ilīciju (Illicium anisatum, zināma arī kā Illicium religiosum, Illicium japonicum, shikimmi un skimmi), kura nav derīga cilvēku uzturam; b) sūtījumus Kopienā ieved tikai caur kādu no II pielikumā uzskaitītajām ievešanas vietām; c) katrs sūtījums ir jāapzīmē ar kodu, kas atbilst kodam, kurš ir sertifikātā un pievienotajā ziņojumā, kas ietver oficiālās paraugu ņemšanas rezultātus, kā arī šā punkta a) apakšpunktā minētās analīzes. 2. Kompetentās iestādes katrā dalībvalstī nodrošina, ka no trešām valstīm ievestajam zvaigžņainam anīsam veic dokumentāras pārbaudes, lai pārliecinātos, ka ir ievērotas 1. punkta a) apakšpunktā minētās sertifikāta un oficiālās paraugu ņemšanas rezultātu prasības. Šim nolūkam dalībvalstis nodrošina, ka importētājiem iepriekš jāziņo kompetentajām iestādēm par ievešanas vietu Kopienā, norādot sūtījuma daudzumu, veidu un paredzamo ievešanas laiku. 3. Dalībvalstis apņemas izlases kārtā veikt paraugu ņemšanu un analīzes zvaigžņainā anīsa sūtījumiem no trešām valstīm, kas ir paredzēti cilvēku uzturam vai lietošanai kā pārtikas sastāvdaļas, pirms laišanas brīvā apgrozībā no ievešanas vietas Kopienā, un informē Komisiju par Ātrās reaģēšanas sistēmas pārtikai (RASFF) izmantošanas rezultātiem. Dalībvalstis var iekasēt maksu par analīžu veikšanu no ievedēja vai viņa pārstāvja. 2. pants Dalībvalstis var ļaut indīgās ilīcijas ievešanu tikai tad, ja to nav paredzēts lietot cilvēku uzturā. Katram indīgās ilīcijas sūtījumam, kas ievests Kopienā no trešās valsts, ir etiķete, uz kuras norāda, ka produkts nav derīgs cilvēku uzturam. 3. pants Dalībvalstis veic vajadzīgos pasākumus, ietverot paraugu ņemšanu un analīzi zvaigžņainam anīsam, kas jau ir laists tirgū, lai pārbaudītu, ka tajā nav indīgās ilīcijas. 4. pants Līdz 2002. gada 1. jūnijam šo lēmumu pārskata, lai novērtētu, vai 1. pantā minētie īpašie nosacījumi nodrošina pietiekamu iedzīvotāju veselības aizsardzības līmeni Kopienā. 5. pants Dalībvalstis pieņem pasākumus, kas vajadzīgi, lai izpildītu šo lēmumu. Dalībvalstis par tiem informē Komisiju. 6. pants Šis lēmums ir adresēts dalībvalstīm. Briselē, 2002. gada 1. februārī Komisijas vārdā — Komisijas loceklis David Byrne [1] OV L 175, 19.7.1993., 1. lpp. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS Ievešanas vietu saraksts, caur kuriem Eiropas Kopienā drīkst ievest zvaigžņaino anīsu, kura izcelsme ir trešās valstīs Dalībvalsts | Ievešanas vieta | Beļģija | Antverpene | Dānija | Visas Dānijas ostas, lidostas un robežstacijas | Vācija | HZA Munich airport in HZA Munich–ZA airportHZA Bremerhaven–ZA Rotersand in HZA Bremen–ZA BremerhavenHZA Bremerhaven–ZA Container terminal in HZA Bremen–ZA Container terminalHZA Hamburg–Freihafen–Terminal in HZA Hamburg–Hafen–ZA WaltershofHZA Hamburg–Freihafen–ZA Ericus Terminal Südbahnhof in HZA Hamburg–ZA WaltershofHZA Hamburg–Freihafen–ZA Kohlfleetdamm in HZA Hamburg–ZA WaltershofHZA Hamburg–St Annen–ZA Altona wird ersatzlos aufgehoben ab 1.1.2002.HZA Hamburg–Waltershof–Terminal in HZA Hamburg–ZA WaltershofHZA Hamburg–Waltershof–Flughafen in HZA Itzehoe–ZA Hamburg–airportHZA Lüneburg–ZA Stade in HZA Oldenburg–ZA StadeHZA Trier–ZA Idar–Oberstein in HZA Koblenz–ZA Idar–Oberstein | Grieķija | Atēnas, Pireja, Efesa, Atēnu lidosta, Soloniki, Vola, Patra, Krētas Hērakleja, Krētas lidosta, Euzoni, Idomena, Orma [Ormenio], Kipi, Kakavija, Niki, Promahona, Pitija, Igumenica, Kristalopigi | Spānija | A Coruña–Laxe (osta), Algeciras (osta), Alicante (lidosta un osta), Almería (lidosta un osta), Asturias (lidosta), Barcelona (lidosta un osta), Bilbao (lidosta un osta), Cádiz (osta), Cartagena (osta), Gijón (osta), Gran Canaria (lidosta), Huelva (osta), Las Palmas de Gran Canaria (osta), Madrid (lidosta), Málaga (lidosta un osta), Márin (osta), Palma de Mallorca (lidosta), Pasajes (osta), Santa Cruz de Tenerife (osta), Santander (lidosta un osta), Santiago de Compostela (lidosta), San Sebastián (lidosta), Sevilla (lidosta un osta), Tarragona (osta), Tenerife Norte (lidosta), Tenerife Sur (lidosta), Valencia (lidosta un osta), Vigo (lidosta un osta), Villagarcķa–Ribeira–Caraminal (osta), Vitoria (lidosta), Zaragoza (lidosta). | Francija | Marseilles (Bouches–du–Rhone), Le Havre (Seine–Maritime) | Īrija | Dublina – osta un lidosta, Korka – osta un lidosta, Šanona – lidosta | Itālija | Visas ostas, lidostas un robežkontroles posteņi | Luksemburga | Centre douanier, Croix de Gasperich, Luxembourg | Nīderlande | Roterdama, | Austrija | HZA Graz, HZA Vienna, Wiener Neustadt, Linz | Portugāle | Visas ostas, lidostas un robežstacijas | Somija | Helsinki | Zviedrija | Gēteburga | Apvienotā Karaliste | Belfāsta, Felikstova, Getvikas lidosta, Hītrovas lidosta, Hulla, Liverpūle, Londona, Sauthemptona | --------------------------------------------------